Zmluva o nájme nehnuteľnosti č. ......./2024
uzatvorená podľa zákona č. 40/1964 Zb. Občiansky zákonník (ďalej len „zmluva“)

Zmluvné strany:

1.	Prenajímateľ:	Mestská časť Bratislava-Ružinov
Sídlo: 	Mierová ul. č. 21, 827 05 Bratislava
IČO: 	00 603 155
DIČ:	2020699516
	Bankové spojenie: 	VÚB, a.s.
Číslo účtu 	
         IBAN:                                   SK12 0200 0000 0047 4511 6153
Konajúci prostredníctvom:	Ing. Martin Chren, starosta mestskej časti

	(ďalej ako „prenajímateľ“)

a

2.	
          Nájomca:                            ............................................................. 
          Sídlo:                                   ............................................................. 
V zastúpení:                       .............................................................
IČO:                                    ............................................................. 
IČ DPH:                              ............................................................. 
DIČ:                                    ............................................................. 
Bankové spojenie:              .............................................................
IBAN:                                  .............................................................
SWIFT/BIC:                        .............................................................

Kontaktná osoba: 
tel. č. ............................................. 
Email: ............................................

	(ďalej ako „nájomca“ a spolu s prenajímateľom ďalej len „zmluvné strany“)

Zmluvné strany, v súlade so zákonom č. 138/1991 Zb. o majetku obcí v znení neskorších predpisov, zákon č. 377/1990 Zb. o hlavnom meste Slovenskej republiky Bratislave, Štatútom  hlavného mesta Slovenskej republiky Bratislavy v znení jeho dodatkov, Zásadami hospodárenia s majetkom  mestskej časti Bratislava–Ružinov a s majetkom zvereným do správy mestskej časti Bratislava–Ružinov a v spojení so zákonom č. 116/1990 Zb. o nájme a podnájme nebytových priestorov v znení neskorších predpisov a § 720 Občianskeho zákonníka, sa dohodli na uzatvorení tejto zmluvy za nasledovných podmienok:

Čl. I.
Predmet zmluvy 

1.1	Prenajímateľ má zverený do svojej správy objekt Dom kultúry Bulharská 60 súpisné číslo 4435 v Bratislave (ďalej len „predmet nájmu“ alebo „nehnuteľnosť“), ktorý je postavený na pozemkoch parcela registra „C“ parcela č. 14790/8, 14814/440,  zapísaný na liste vlastníctva č. 1, okres: Bratislava II, Obec: BA-m.č. Ružinov, katastrálne územie Trnávka na Okresnom úrade Bratislava, katastrálny odbor. Vlastníkom nehnuteľnosti je  Hlavné mesto SR Bratislava.
1.2	Hlavné mesto SR Bratislava zverilo nehnuteľnosť na základe „Protokolu č. 73 o zverení obecného  majetku a s ním súvisiacich majetkových práv a záväzkov do správy Mestskej časti Bratislava – Ružinov“ zo dňa 01.10.1991,  a to v súlade s ustanovením § 6 zákona č. 138/1991 Zb. o majetku obcí  v  znení neskorších predpisov a Štatútom hlavného mesta SR Bratislavy v platnom znení. 
1.3	Pozemky parcely registra „C“ evidované na katastrálnej mape, parcela číslo 14790/8, druh pozemku zastavané plochy a nádvoria o výmere 83 m2 a parcela číslo 14814/440, druh pozemku zastavané plochy a nádvoria o výmere 897 m2, na ktorých je nehnuteľnosť postavená, sú vo vlastníctve hlavného mesta Slovenskej republiky Bratislava, zapísané na liste vlastníctva č. 1, okres: Bratislava II, obec: BA-m.č. Ružinov, katastrálne územie Trnávka na Okresnom úrade Bratislava, katastrálny odbor. Predmetné pozemky neboli zverené do správy mestskej časti Bratislava–Ružinov a sú v priamej správe hlavného mesta Slovenskej republiky Bratislava.
1.4	Touto zmluvou prenecháva prenajímateľ za odplatu (ďalej len „nájomné“) a za podmienok v tejto zmluve    dohodnutých   nájomcovi  do  užívania  nehnuteľnosť  o celkovej   úžitkovej   ploche 2 326,69 m2 v rozsahu uvedenom v Čl. II tejto zmluvy a nájomca sa zaväzuje platiť prenajímateľovi dohodnuté nájomné a prevádzkové náklady.   
1.5	Táto zmluva sa uzatvára na základe uznesenia č. 163/IX/2023, ktoré bolo prijaté Miestnym zastupiteľstvom mestskej časti Bratislava-Ružinov dňa 12.12.2023 a jeho fotokópia je neoddeliteľnou súčasťou tejto zmluvy ako jej príloha č. 1. 

Čl. II.
Účel nájmu

2.1	Prenajímateľ sa zaväzuje prenechať nájomcovi a nájomca je oprávnený užívať nehnuteľnosť za účelom: kultúrne a verejnoprospešné účely.................
2.2   Nájomca je oprávnený užívať nehnuteľnosť výlučne na účel uvedený v ods. 2.1 tohto článku zmluvy. Na prípadnú zmenu účelu nájmu, resp. jeho rozšírenie je oprávnený len s predchádzajúcim písomným súhlasom prenajímateľa vyhotovenom vo forme písomného dodatku k tejto zmluve.
2.3	Nájomca nie je oprávnený dať nehnuteľnosť, resp. jeho časť do nájmu, podnájmu alebo výpožičky tretej osobe. Nájomca nie je oprávnený zriadiť záložné právo k predmetu nájmu, ani inak zaťažiť predmet nájmu.

Čl. III.
Nájomné a preddavkové platby na služby

3.1	Nájomné za užívanie predmetu nájmu je stanovené vo výške ........... EUR/m2/rok, t.j. celková výška nájomného je .................... EUR/rok (.............. EUR/mesiac). 
3.2	Nájomca sa zaväzuje uhrádzať nájomné mesačne vždy do 15. dňa príslušného kalendárneho mesiaca bezhotovostným prevodom prostredníctvom banky na účet prenajímateľa:   

Názov účtu:                 Mestská časť Bratislava-Ružinov
Bankové spojenie:      VÚB, a.s.
         č. účtu IBAN:           SK12 0200 0000 0047 4511 6153
Variabilný symbol:     ........................................

3.3	Nájomca je povinný poukazovať platby nájomného včas tak, aby tieto najneskôr v pätnásty deň príslušného kalendárneho mesiaca, za ktorý sa uhrádzajú, boli pripísané na účet prenajímateľa.
3.4	V cene nájmu - nájomnom nie sú obsiahnuté platby za dodávku elektrickej energie, tepla, plynu, vody, stočné, odvoz odpadu, platby za používanie telefónnych liniek a za ďalšie služby spojené s užívaním predmetu nájmu nájomcom, a tiež náklady spojené s obvyklým udržiavaním a a prevádzkou predmetu nájmu. Po dohode zmluvných strán bude uvedené náklady a tzv. prevádzkové náklady znášať výlučne nájomca. Nájomca sa zaväzuje uzavrieť zmluvy s dodávateľmi vody, plynu, elektriny, odvoz a likvidáciu odpadu a pod. na vlastné meno a na vlastnú zodpovednosť. 
3.5	V cene nájmu - nájomnom nie sú obsiahnuté ani náklady na upratovanie predmetu nájmu, ktoré si zabezpečuje nájomca vo vlastnom mene a na vlastné náklady.
3.6	Nájomca je pri každej platbe nájomného a preddavkov na služby spojené s užívaním nehnuteľnosti povinný  uviesť obdobie, za ktoré sa platba poukazuje. V prípade, že nájomca obdobie neurčí a prenajímateľ eviduje voči nájomcovi pohľadávku z titulu nedoplatku na nájomnom, preddavkoch na služby alebo z vyúčtovania služieb, je prenajímateľ oprávnený započítať nešpecifikovanú platbu na pokrytie najstaršej splatnej pohľadávky. Za nedodržanie termínu platby nájomného alebo preddavkov na služby uplatní prenajímateľ voči nájomcovi úrok z omeškania stanovený v ust. § 3 nariadenia vlády SR č. 87/1995 Z. z..
3.7	Zmluvné strany sa dohodli, že ak nájomca nezaplatí nájomné v dohodnutých termínoch podľa tejto zmluvy riadne a včas, je povinný zaplatiť prenajímateľovi zmluvnú pokutu vo výške 0,05 percenta z dlžnej sumy za každý aj začatý deň trvania nesplnenia tejto povinnosti. Povinnosť nájomcu platiť úroky z omeškania v zmysle príslušných ustanovení Občianskeho zákonníka nie je týmto dotknutá. Zároveň týmto nie je dotknuté právo prenajímateľ a na náhradu škody v zmysle príslušných ustanovení Občianskeho zákonníka.
3.8	 Nájomné za prvý mesiac nájmu, alebo jeho pomernú časť, bude splatné v lehote do 15 dní odo dňa nadobudnutia účinnosti tejto zmluvy. Pomerná časť nájomného sa vypočíta tak, že denné nájomné vypočítané ako 1/365 ročného nájomného sa vynásobí počtom dní odo dňa protokolárneho prevzatia predmetu nájmu nájomcom do konca mesiaca, v ktorom sa zmluva uzatvorila, prípadne vypovedala. 
3.9	Prenajímateľ je oprávnený meniť každoročne k 01.04. výšku nájomného dohodnutého v tejto zmluve o výšku miery inflácie v SR meranú indexom–HICP, zverejňovanú Štatistickým úradom SR v januári nasledujúceho roka za bezprostredne predchádzajúci kalendárny rok. K úprave nájomného dôjde prvý krát ku dňu 01.04.2025. Zvýšenie nájomného je prenajímateľ oprávnený uskutočniť oznámením – zaslaním doporučenej zásielky nájomcovi. Zvýšené nájomné je nájomca povinný platiť za obdobie od 01.04. v termínoch splatnosti nájomného dohodnutých v tejto zmluve. V prípade, že oznámenie o zvýšení nájomného bude nájomcovi doručené po splatnosti nájomného, zaplatí nájomca rozdiel medzi pôvodným nájomným a nájomným zvýšeným o mieru inflácie v lehote 30 dní od doručenia oznámenia.

Čl. IV.
Trvanie zmluvy

4.1	Táto zmluva sa uzatvára na dobu neurčitú.
4.2	Nájomný vzťah v zmysle tejto zmluvy môže byť ukončený:
a)	písomnou dohodou oboch zmluvných strán,
b)	výpoveďou prenajímateľa z dôvodu:
1.	nájomca užíva predmet nájmu v rozpore so zmluvou,
2.	nájomca užíva predmet nájmu alebo jeho časť v rozpore s účelom vymedzeným v  zmluve,
3.	nájomca prenechá predmet nájmu do podnájmu bez súhlasu prenajímateľa,
4.	nájomca je o viac ako jeden mesiac v omeškaní s platením nájomného alebo úhrad za služby, ktorých poskytovanie je spojené s nájmom,
5.	nájomca alebo osoby, ktoré s ním užívajú predmet nájmu, napriek písomnému upozorneniu, hrubým spôsobom porušujú povinnosti vyplývajúce zo zmluvy a ich konaním dochádza k poškodzovaniu predmetu nájmu;
6.	bolo rozhodnuté o odstránení stavby alebo o zmenách stavby, čo bráni užívať predmet nájmu,
7.	z dôvodu realizácie plánovanej rekonštrukcie nehnuteľnosti vo vlastnom mene a na vlastné náklady mestskej časti.

c)	výpoveďou nájomcu z dôvodu, ak:
1.	stratí spôsobilosť prevádzkovať činnosť, na ktorú si predmet nájmu prenajal,
2.	prenajímateľ hrubo porušuje svoje povinnosti vyplývajúce zo zmluvy.

d)	jednostranným odstúpením od zmluvy prenajímateľom z dôvodov uvedených v ods. 4.4 tejto zmluvy.

4.3	Výpovedná lehota je jeden mesiac a počíta sa od prvého dňa mesiaca nasledujúceho po doručení výpovede druhej zmluvnej strane.
4.4	Zmluvné strany sa dohodli v súlade s ods. 4.2 písm. d) tohto článku, že prenajímateľ môže od tejto zmluvy jednostranne odstúpiť v prípade, ak nájomca užíva predmet nájmu v rozpore so zmluvou, najmä ak:
a)	nájomca užíva predmet nájmu alebo ak trpí jeho užívanie takým spôsobom, že prenajímateľovi vzniká škoda alebo že mu hrozí škoda,
b)	nájomca opakovane porušuje akékoľvek záväzky alebo povinnosti vyplývajúce mu z tejto zmluvy, a to aj napriek skutočnosti, že bol zo strany prenajímateľa písomne upozornený a vyzvaný  k náprave konania s určením lehoty na odstránenie nežiadúceho stavu, 
c)	nájomca vykonal akékoľvek úpravy na predmete nájmu bez predchádzajúceho písomného súhlasu prenajímateľa, 

v prípade odstúpenia od zmluvy podľa tohto bodu sa zmluva zrušuje dňom doručenia písomného odstúpenia prenajímateľa od zmluvy nájomcovi.
4.5	Nájomca je povinný odovzdať predmet nájmu najneskôr v prvý pracovný deň po uplynutí výpovednej lehoty, resp. po skončení nájmu prenajímateľovi vyprataný, v stave zodpovedajúcom dohodnutému užívaniu s prihliadnutím na obvyklé opotrebenie. V prípade nesplnenia tejto povinnosti je nájomca povinný zaplatiť prenajímateľovi zmluvnú pokutu vo výške 33,- EUR za každý deň omeškania s odovzdaním nehnuteľnosti, a to až do skutočného odovzdania a podpísania protokolu o spätnom odovzdaní a prebratí predmetu nájmu nájomcom a prenajímateľom. Nájomca sa súčasne zaväzuje zaplatiť zmluvnú pokutu podľa predchádzajúcej vety na základe prenajímateľom zaslanej faktúry. Týmto nie je právo prenajímateľa na náhradu škody dotknuté. Uhradením zmluvnej pokuty sa nájomca nezbavuje povinnosti uhradiť prenajímateľovi škodu spôsobenú nemožnosťou užívať predmet nájmu a povinnosti zaplatiť prenajímateľovi náhradu za užívanie predmetu nájmu vo výške nájomného. Zmluvná pokuta sa v týchto prípadoch do náhrady škody nezapočítava.
4.6	V prípade, že nájomca po skončení nájmu nevyprace predmet nájmu, prenajímateľ písomne, listovou zásielkou alebo e-mailom vyzve nájomcu na vypratanie, t.j. opustenie predmetu nájmu nájomcom a vysťahovanie všetkých hnuteľných vecí patriacich nájomcovi, ktoré sa nachádzajú v predmete nájmu. V prípade, že nájomca predmet nájmu  ani po takejto výzve nevyprace, prenajímateľ je oprávnený vypratať predmet nájmu na náklady a nebezpečenstvo nájomcu, pričom hnuteľné veci z predmetu nájmu patriace nájomcovi uloží do úschovy vo vlastných priestoroch, resp. v priestoroch tretej osoby. Prenajímateľ nezodpovedá za poškodenie, zničenie, stratu, odcudzenie ani iné zmenšenie majetkovej hodnoty takýchto vyprataných hnuteľných vecí.  
4.7	Právny vzťah medzi prenajímateľom a nájomcom pri vyprataní predmetu nájmu a uložení vecí do úschovy postupom podľa predchádzajúceho bodu sa riadi zmluvou o skladovaní v zmysle ust. § 527 a nasl. Obchodného zákonníka, kedy prenajímateľ je skladovateľom a nájomca ukladateľom vyprataných hnuteľných vecí. 
4.8	Prenajímateľ je po skončení nájmu oprávnený vstúpiť do predmetu nájmu a vymeniť zámok na vchodových dverách. Nájomca je povinný umožniť prenajímateľovi vstup do predmetu nájmu. Nájomca je povinný zdržať sa akéhokoľvek bránenia vstupu prenajímateľa do predmetu nájmu, výmeny zámky, či inej činnosti prenajímateľa v nehnuteľnosti. Nájomca berie na vedomie tento postup prenajímateľa, súhlasí s ním a rešpektuje, že ide o výkon vlastníckeho práva prenajímateľa v súlade s právnymi predpismi. Po výmene zámku je prenajímateľ povinný umožniť nájomcovi vstup do predmetu nájmu za účelom prevzatia jeho vecí. 
4.9	Nájomca berie na vedomie, že postupom prenajímateľa podľa ods. 4.6 až 4.7 tejto zmluvy môžu byť dotknuté údaje nájomcu uložené na pamäťových nosičoch a iných médiách určených na zaznamenávanie dát (počítače, harddisky, USB kľúče, CD/DVD, atď.), ktoré sa nachádzajú v predmete nájmu. V prípade, že nastane skutočnosť uvedená v predchádzajúcej vete, nájomca vyhlasuje, že túto skutočnosť zavinil on sám, lebo nesplnil povinnosť vypratať predmet nájmu po skončení nájmu, čo však nijako  neoprávňuje prenajímateľa nakladať s predmetnými vecami v rozpore s touto zmluvou alebo s úmyslom poškodiť nájomcu.
4.10	Nájomca udeľuje vopred prenajímateľovi súhlas, aby prenajímateľ postupoval pri skončení nájmu spôsobom uvedeným v tomto článku zmluvy. Nájomca berie na vedomie, že ak prenajímateľ pristúpi k uplatneniu svojich oprávnení podľa ods. 4.6 až 4.8 tejto zmluvy, bude to iba z toho dôvodu, že nájomca nevypratal po skončení nájmu nehnuteľnosť.

Čl. V.
Práva a povinnosti prenajímateľa a nájomcu

5.1 Nájomca prehlasuje, že je oboznámený s technickým stavom predmetu nájmu. K odovzdaniu a prevzatiu predmetu nájmu pristúpia zmluvné strany bezodkladne po nadobudnutí účinnosti tejto zmluvy priamo na mieste a na základe spísania Protokolu o odovzdaní a prevzatí predmetu nájmu, v ktorom sa uvedú najmä:
         a) odpočet aktuálneho stavu meračov a médií;
         b) stav, v akom sa predmet nájmu nachádza v čase odovzdania (príp. fotodokumentácia);
         c) zoznam zariadení, vnútorného vybavenia a ich stav;
         d) iné skutočnosti, ktorých vyznačenie požaduje niektorá zo zmluvných strán;
         e) dátum spísania protokolu a podpisy poverených zástupcov zmluvných strán.

5.2   Nájomca je povinný starať sa o to, aby na predmete nájmu nevznikla škoda. Nájomca je povinný na vlastné náklady a bezodkladne odstrániť všetku škodu spôsobenú na predmete nájmu nájomcom, resp. osobami, ktorým nájomca umožnil užívanie a vstup do predmetu nájmu s výnimkou škôd vzniknutých v dôsledku obvyklého opotrebenia. Nájomca je povinný zaobchádzať s predmetom nájmu so starostlivosťou riadneho hospodára. Nájomca je povinný uhrádzať náklady spojené s obvyklým udržiavaním predmetu nájmu.
5.3  Prenajímateľ nie je povinný odovzdať nájomcovi spolu s predmetom nájmu vnútorné vybavenie a zariadenie predmetu nájmu, ktoré si na vlastné náklady zabezpečí nájomca.
5.4   Nájomca je povinný zabezpečiť likvidáciu komunálneho odpadu, ktorý  bude v predmete nájmu po dobu nájmu produkovať.
5.5  Nájomca sa zaväzuje, že bez vopred udeleného  písomného  súhlasu prenajímateľa nevykoná žiadne stavebné úpravy na predmete nájmu. To platí najmä, nie však výlučne, na akékoľvek stavebné úpravy predmetu nájmu, zmeny zabudovaného vybavenia predmetu nájmu, systémov rozvodov, kúrenia, ventilácie a pod..
5.6	Nájomca je oprávnený realizovať stavebné úpravy, opravy, udržiavacie práce, rekonštrukciu alebo modernizáciu predmetu nájmu vrátane interiérových úprav na vlastné náklady, v súlade s ustanoveniami príslušných právnych predpisov a len po predchádzajúcom písomnom súhlase prenajímateľa, v ktorom bude presne špecifikovaný rozsah, charakter a predbežná cenová kalkulácia plánovaných zmien a úprav. Nájomca je povinný predložiť prenajímateľovi svoj investičný zámer vrátane textovej a grafickej časti s uvedením účelu, navrhovaného riešenia a popisu stavebných prác, spôsobu financovania, určenia predbežnej výšky nákladov a príslušnou projektovou dokumentáciou. Akékoľvek povolené úpravy predmetu nájmu sa stávajú vlastníctvom prenajímateľa a nezakladajú nájomcovi žiadny nárok na náhradu nákladov vyplývajúcich z realizácie odsúhlasených, resp. neodsúhlasených úprav ani počas trvania nájomného vzťahu, ani po jeho skončení. V prípade realizácie povolených úprav, povolených zmien, resp. zásahov do jestvujúcej elektrickej inštalácie je nájomca povinný odovzdať prenajímateľovi projektovú dokumentáciu, prípadne zakreslenie skutkového vyhotovenia, doklad o odbornej spôsobilosti osoby, ktorá predmetné práce realizovala, revíznu správu. Pokiaľ nájomca túto dokumentáciu neodovzdá, je povinný na základe výzvy prenajímateľa uviesť predmet nájmu do pôvodného stavu. Nájomca je oprávnený vybaviť predmet nájmu zariaďovacími predmetmi podľa vlastného uváženia v súlade s účelom nájmu dohodnutým v tejto zmluve.
5.7   Nájomca je povinný pri vykonávaní stavebných úprav a udržiavacích prác postupovať v súlade so zákonom č. 50/1976 Zb. o územnom plánovaní a stavebnom poriadku, resp. podľa aktuálne účinných a platných právnych predpisov. Povolenia, súhlasy, resp. iné vyjadrenia dotknutých orgánov štátnej správy a iných osôb v súvislosti so stavebnými úpravami a udržiavacími prácami zabezpečuje na vlastné náklady nájomca. Nájomca zodpovedá za škodu spôsobenú pri vykonávaní stavebných úprav a udržiavacích prác.
5.8   V prípade akéhokoľvek ukončenia nájmu z dôvodov uvedených v článku IV. tejto zmluvy, sa zmluvné strany dohodli a bez výhrad súhlasia s tým, že prenajímateľ nie je povinný zaplatiť nájomcovi náklady na stavebné úpravy a iné podstatné zmeny, ktoré nájomca vykonal v predmete nájmu, ani protihodnotu toho, o čo sa kvalita a vybavenie predmetu nájmu zlepšili, a to ani vtedy, ak prenajímateľ od nájomcu nebude požadovať uvedenie predmetu nájmu do pôvodného stavu. V takomto prípade bude nárok nájomcu na zhodnotenie predmetu nájmu usporiadaný bezodplatne ku dňu skončenia nájmu.
5.9  Nájomca vyhlasuje, že po ukončení nájmu nebude žiadať vrátenie už vynaložených finančných prostriedkov, k vynaloženiu ktorých bol zmluvne zaviazaný alebo ktoré mu vznikli, resp. ktoré vynaložil v súvislosti s touto zmluvou na základe objednávky, zmluvy alebo iného právneho úkonu, pri vyhotovení, resp. uzatvorení ktorých vystupoval vo svojom vlastnom mene. 
5.10 Nájomca je povinný znášať náklady vyplývajúce z realizácie bežných opráv a bežných úprav predmetu nájmu v každom jednotlivom prípade a zároveň je povinný včas nahlásiť prenajímateľovi potrebu väčších opráv a umožniť vykonanie týchto i iných nevyhnutných opráv, v opačnom prípade nájomca zodpovedá za škodu, ktorá nesplnením povinnosti vznikla. Pre pojem bežné opravy a úpravy sa analogicky použije ust. § 5 nariadenia vlády č. 87/1995 Z. z. ktorým sa vykonávajú niektoré ustanovenia Občianskeho zákonníka. 
5.11	Prenajímateľ je počas trvania nájomného vzťahu založeného touto zmluvou oprávnený vykonávať potrebnú technickú kontrolu predmetu nájmu a kontrolovať, či nájomca užíva predmet nájmu riadnym spôsobom a v súlade so zmluvne dohodnutými podmienkami. Nájomca je povinný za týmto účelom, ako aj za účelom vykonania opráv predmetu nájmu umožniť prenajímateľovi, resp. ním povereným osobám prístup do všetkých miestností a častí predmetu nájmu po predchádzajúcom nahlásení nájomcovi.
5.12	Nájomca je povinný sám a na vlastné náklady zabezpečiť svoj hnuteľný majetok vnesený do predmetu nájmu proti odcudzeniu, poškodeniu alebo zničeniu a zvážiť účelnosť jeho poistenia taktiež na vlastné náklady. Nájomca je taktiež povinný dodržiavať príslušné hygienické a ekologické predpisy v predmete nájmu tak, aby nebola narušená hygienická a ekologická nezávadnosť priestorov predmetu nájmu a susediacich priestorov budov. Uvedené zahŕňa najmä povinnosť nájomcu vykonať na vlastné náklady všetky potrebné a nevyhnutné dezinfekčné, dezinsekčné a ďalšie ekologické opatrenia za účelom zamedziť výskytu škodcov, parazitov, resp. škodlivín a škodlivých látok v priestoroch predmetu nájmu a susediacich priestorov budov a ich všetkých súčastí. Nájomca preberá v plnom rozsahu zodpovednosť za hygienické a ekologické škody a ujmy vzniknuté v súvislosti s prevádzkou jeho činnosti v predmete nájmu podľa tejto zmluvy.
5.13	Nájomca preberá v rozsahu ním užívaného predmetu nájmu na seba všetky povinnosti vyplývajúce zo všeobecne platných právnych predpisov o bezpečnosti a ochrane zdravia pri práci, o ochrane majetku, o ochrane pred požiarmi, ako aj hygienické predpisy. Nájomca je súčasne povinný rešpektovať informácie súvisiace s ochranou pred požiarmi oznámené zo strany prenajímateľa. Nájomca je povinný udržiavať predmet nájmu v stave, ktorý neohrozuje bezpečnosť osôb a majetku. Akákoľvek škoda, ktorá vznikne v priestoroch predmetu nájmu a bude spôsobená nájomcom, resp. osobami majúcimi vzťah k nájomcovi, bude nájomcom odstránená. V opačnom prípade sa nájomca zaväzuje k náhrade vzniknutej škody, následkov škody ako aj nákladov na odstránenie škody v plnej výške prenajímateľovi, bezodkladne po výzve prenajímateľa. Nájomca zodpovedá prenajímateľovi za škodu vzniknutú v predmete nájmu, ktorú zavinil on sám, resp. jeho zamestnanci, resp. ručí prenajímateľovi za škodu spôsobenú klientmi nájomcu, jeho dodávateľmi, resp. inými osobami, ktorým nájomca umožnil do predmetu nájmu prístup.
5.14	Nájomca sa zaväzuje zabezpečovať odstránenie závad brániacich riadnemu užívaniu predmetu nájmu. Nájomca sa zaväzuje v súlade s platnými právnymi predpismi a v stanovených lehotách zabezpečiť na vlastné náklady výkon všetkých pravidelných revízií, odborných prehliadok a skúšok potrebných v zmysle platných právnych predpisov k prevádzkovaniu predmetu nájmu, a to revízie, odborné prehliadky a skúšky tých zariadení, ktoré sú vo vlastníctve nájomcu a nachádzajú sa v predmete nájmu a zároveň sa ukladá povinnosť vykonávať revízie elektrických inštalácií a rozvádzačov v celom predmete nájmu.  Nájomca je povinný po každej takto vykonanej kontrole, prenajímateľovi bezodkladne poskytnúť a doručiť jedno vyhotovenie revíznej správy, príp. správy o odbornej prehliadke a skúške pre konkrétne technické zariadenie a inštaláciu nachádzajúce sa v predmete nájmu. Ak nájomca nemá v predmete činnosti poskytovanie takýchto činností, zaväzuje sa obstarať splnenie uvedených zákonných povinností tretími odborne spôsobilými osobami. Nájomca sa zaväzuje odstrániť vady a nedostatky v predmete nájmu na základe zistení revízií a kontrol vykonaných nájomcom alebo tretími osobami v zmysle osobitných predpisov bez zbytočného odkladu po doručení správ a protokolov.
 5.15 Nájomca je povinný dodržiavať predpisy o skladovaní a manipulácii s horľavými látkami, zabezpečiť a udržiavať plnú priechodnosť únikových ciest, voľný prístup k únikovým východom, rozvodným elektrickým zariadeniam, prostriedkom požiarnej ochrany, uzáverom vody a plynu, dodržiavať zákaz používania chybných a poškodených elektrických spotrebičov, predlžovacích šnúr a iných predmetov a zariadení nevyhovujúcich normám a predpisom.
5.16	Nájomca je povinný zaobchádzať s predmetom nájmu so starostlivosťou riadneho hospodára, udržiavať poriadok a čistotu predmetu nájmu. 
5.17  Zmeny, ktoré vykonal nájomca na predmete nájmu so súhlasom prenajímateľa, nie je nájomca povinný po skončení nájmu uviesť do pôvodného stavu.
5.18 Zodpovednosť za škody na predmete nájmu sa riadia príslušnými ustanoveniami Občianskeho zákonníka. 
5.19 Nájomca berie na vedomie a prehlasuje,  že o aktuálnom  zlom a nevyhovujúcom stave predmetu nájmu (vrátane  plynovej kotolne - odber plynu odpojený, demontovaný) bol prenajímateľom informovaný a je si vedomý  potreby kompletnej rekonštrukcie pred zahájením akejkoľvek činnosti v predmete nájmu. 
5.20 Nájomca bude povinný vykonávať na svoje náklady na plynovej kotolni alebo na alternatívnom ekvivalentnom riešení systému  vykurovania všetky potrebné a plánované opravy,  údržby,  revízie, ktorých výsledok  bude  zaznamenaný  vo forme revíznych správ,      technologických prehliadok, udržiavať predmet nájmu v užívania-schopnom stave. Pri vykonávaní akejkoľvek rekonštrukcie, opravy, úpravy, technického zhodnotenia alebo údržby plynovej kotolni alebo na alternatívnom ekvivalentnom riešení  systému vykurovania bude nájomca povinný  dodržiavať súvisiace platné právne predpisy.
5.21 Nájomca zároveň prehlasuje, že si je vedomý skutočnosti, že aktuálny technický stav predmetu nájmu môže nájomcovi brániť využívať predmet nájmu v plnom rozsahu a plnohodnotne  na zmluvne dojednaný účel.
5.22 Nájomca je povinný užívať predmet nájmu v súlade s právnymi predpismi, ktoré sa vzťahujú na predmet nájmu a v rozsahu a na účel dohodnutý v tejto zmluve. Taktiež je povinný na vlastné náklady zabezpečiť ochranu predmetu nájmu pred poškodením alebo zneužitím. 
5.23  Nájomca je povinný zachovať osvetlenie (stropné svietidlá) v hlavnej sále predmetu nájmu. 
5.24  Nájomca je povinný vykonávať pravidelné kontroly a revízie elektrických spotrebičov a ostatných zariadení nainštalovaných a používaných v predmete nájmu v zmysle právnych predpisov platných v SR a STN v stanovených termínoch.
5.25  Kontaktnou osobou za prenajímateľa:

         a) v oblasti zmluvných vzťahov: bytove@ruzinov.sk 
                                                            (Mgr. Michaela Malinová – tel. č. 0902 560 116)
         b)  v technickej oblasti: hospodarska.sprava@ruzinov.sk
                                  (Ing. František Slávik – tel.č. 0911 704 622)

c)	v ekonomickej oblasti: majetok.najom@ruzinov.sk; 
                                                     (Ing. Andrea Švecová – tel.č. 0905 472 841)

Čl. VI.
Doručovanie

6.1	Písomnosti podľa tejto zmluvy sa doručujú na adresy zmluvných strán uvedené na prvej strane tejto zmluvy. Zmenu adresy je zmluvná strana, ktorej sa zmena týka, povinná bezodkladne písomne oznámiť druhej zmluvnej strane.
6.2	Pokiaľ nie je v zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti so zmluvou a jej plnením (ďalej len „písomnosť“), musia byť urobené v písomnej forme a doručené na adresu druhej zmluvnej strany uvedenú v záhlaví zmluvy alebo na inú adresu, ktorú písomne oznámi táto zmluvná strana. Písomnosť sa považuje za doručenú za nasledovných podmienok:
a)	v prípade osobného doručovania dňom odovzdania písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke alebo kópii doručovanej písomnosti, alebo dňom odmietnutia prevzatia písomnosti takou osobou,
b)	v prípade doručovania prostredníctvom poštového podniku oprávneného na poskytovanie poštových služieb podľa zákona č. 324/2011 Z. z. o poštových službách v znení neskorších predpisov dňom doručenia na adresu zmluvnej strany a v prípade zásielky do vlastných rúk dňom odovzdania písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.
6.3	   Za deň doručenia písomnosti doručovanej prostredníctvom poštového podniku sa pokladá aj (i) deň, v ktorý zmluvná strana, ktorá je adresátom, odoprie doručovanú písomnosť prevziať, (ii) deň, v ktorý márne uplynie odberná lehota pre vyzdvihnutie si zásielky na pošte, ak adresát neprevzal zásielku v odbernej lehote, (iii) deň, v ktorý je na zásielke preukázateľne zamestnancom poštového podniku vyznačená poznámka „adresát je neznámy“, „adresát nezastihnutý“, „adresát sa odsťahoval“ alebo iná poznámka, zakladajúca nemožnosť doručenia zásielky.

Čl. VII.
Záverečné ustanovenia

7.1.	Právne vzťahy neupravené touto zmluvou sa riadia príslušnými ustanoveniami zákona            č. 116/1990 Zb. o nájme a podnájme nebytových priestorov v znení neskorších predpisov, Občianskeho zákonníka a ďalšími všeobecne záväznými právnymi predpismi.
7.2.	Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami. 
7.3.	Táto zmluva je povinne zverejňovanou zmluvou podľa ust. § 5a zákona NR SR č. 211/2000 Z. z. o slobodnom prístupe k informáciám v znení neskorších predpisov a nadobúda účinnosť podľa ust. § 47a ods.1 Občianskeho zákonníka dňom nasledujúcim po dni jej zverejnenia v Centrálnom registri zmlúv vedenom Úradom vlády SR. V zmysle uvedených predpisov preto zmluvné strany udeľujú svoj súhlas so zverejnením tejto zmluvy.
7.4.	Táto zmluva je vyhotovená v piatich rovnopisoch, z ktorých prenajímateľ dostane štyri rovnopisy a nájomca dostane jeden rovnopis.
7.5.	Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.
7.6.	Neoddeliteľnou súčasťou tejto zmluvy sú jej nasledovné prílohy:
Príloha č. 1: Uznesenie miestneho zastupiteľstva MČ-Ružinov č. 163/IX/2023 zo dňa 12.12.2023 – fotokópia.

V Bratislave dňa .......................	V Bratislave dňa ................................

Nájomca:	Prenajímateľ:	

______________________________	________________________________
              .............................             	                Ing. Martin Chren                                                                                                                                                                                                                                                                                                                                                                    
                                                                                                    starosta mestskej časti